

**Grup Municipal PSC Ripollet**

**Il.lm. Sr.**

En Juan Parralejo Aragoneses, portaveu del Grup Municipal del PSC d’aquest Ajuntament, amb DNI número 77095611W, atentament,

**E X P O S O**

I. Que el passat 22 d’Octubre de 2015 el Ple d’aquest Ajuntament va aprovar inicialment les modificacions de les Ordenances fiscals pel proper exercici 2016, les quals han estat publicades al BOP del 29 d’Octubre de 2015.

II. Que el nostre grup municipal va decidir abstenir-se al no estar d’acord amb alguns dels canvis proposats per l’equip de govern, anunciant la presentació d’al·legacions amb l’esperit de poder-les consensuar amb l’equip de govern municipal.

En aquest sentit, el nostre Grup Municipal presenta diverses al·legacions per tal d’ajudar a millorar la competitivitat del comerç local i la emprenedoria dels nous autònoms i els nous paradistes del mercat municipal.

Pel que fa referència a la proposta aprovada inicialment d’incrementar la base del gravamen general dels bens urbans en el percentatge que correspon a l’increment obligatori produït pel R.D. 20/2011, el nostre Grup Municipal considera que l’aplicació d’increment degut al citat R.D. que es va produir als exercicis 2012 al 2015 era transitòria i excepcional, tal i com contempla el citat R.D., i per tant, considerem que no s’ha d’aplicar, per no ser d’obligatori compliment.

D’aquesta manera, el nostre grup proposa que es mantingui el mateix gravamen general aplicat a l‘exercici de 2015, i que el percentatge extraordinari aplicat arrel del R.D. mencionat es deixi d’aplicar.

Considerem que aquesta proposta és justa perquè els veïns i veïnes de Ripollet veuran baixar el rebut de l’IBI, en uns moments on la crisi econòmica encara afecta negativament a moltes famílies del nostre municipi, i a més, considerem que és coherent amb l’esperit i els acords presos pels grups municipals a la moció aprovada al Ple del mes de març de 2012, així com amb els compromisos adquirits amb les Associacions de Veïns del municipi.

III. Que, per aquest motiu i de conformitat amb el que disposa l’article 17.1 del text refós de la Llei reguladora de les Hisendes Locals, dins el termini d’exposició pública, el Grup Municipal del PSC presenta les següents

**AL·LEGACIONS**

**PRIMERA.- ORDENANÇA FISCAL Núm. 1. Impost sobre Bens Immobles**

- A l’**article 7** de determinació de la quota, el tipus impositiu i el recàrrec, al seu **punt 2** proposem:

* *Deixar sense efecte l’increment aplicat al gravamen general dels bens urbans i deixar-ho amb els mateix tipus que regia fins ara (0’747).*

**SEGONA.- ORDENANÇA FISCAL Núm. 5. Impost sobre Construccions, Instal·lacions i Obres**

Proposem:

- A l’**article 6** de Beneficis de concessió potestativa, proposem l’ampliació del **punt 2**:

Bonificació del 95 per cent, de la quota de l’impost, a les construccions, instal·lacions o obres de millora dels comerços locals amb una facturació anual inferior a 100.000 euros.

**TERCERA.- ORDENANÇA Núm. 18. Taxa Servei del Mercat Municipal**

- A l’**article 6** de Quota tributaria, proposem un canvi al **punt a** i proposem el següent text:

* *En els supòsits d’inici d’activitat en un parada tancada, s’aplicarà una reducció del 100% durant el primer any per inici d’activitat.*

Per tot l’exposat,

**DEMANO**

Que, es tingui per presentat aquest escrit, i en mèrits de l’exposat en el cos del mateix, el Ple estimi les al·legacions exposades i, per tant, siguin incorporades a l’aprovació definitiva de les ordenances fiscals per a l’exercici 2016.

Juan Parralejo Aragoneses

Ripollet, a 30 de Novembre de 2015

**IL.LM. SR. ALCALDE DE L’AJUNTAMENT DE RIPOLLET**